
Z A P I S N I K

9. sjednice Vijeća Mjesnog odbora „Bruno Bušić“, održane 18. 2.2022. g. s početkom u 19:00 sati u prostorijama mjesnog odbora „Bruno Bušić“,

NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Iva Ramljak
5. Borna Smrk
6. Marinko Blažević

Odsutna: Mirjana Grubišić


Predsjedava Sandra Tomljenović, predsjednica Vijeća.
Predsjednica konstatira da je nazočno 6 članova Vijeća, te otvara  9. sjednicu Vijeća Mjesnog odbora.
Predsjednica predlaže verifikaciju zapisnika 8. sjednice koji su članovi Vijeća dobili e-poštom.
Vijeće prihvaća tekst Zapisnika 8. sjednice Vijeća održane 17.1.2022. jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći

D N E V N I   R E D

1. Izvješće o radu VMO “Bruno Bušić”  za 2021.
2. Program rada VMO “Bruno Bušić” za 2022.
3. Zaključak o donošenju Financijskog plana VMO “Bruno Bušić” za 2022.
4. Zaključak o donošenju Plana malih komunalnih akcija VMO “Bruno Bušić” za 2022.
5. Zaključak o korištenju prostora “MS Bruno Bušić”
6. Aktualna komunalna problematika
7. Izvješća između dvije sjednice, pitanja i prijedlozi




Ad 1. Izvješće o radu VMO “Bruno Bušić” za 2021. g.

Izvješće o radu VMO “Bruno Bušić” za 2021. g. su svi članovi dobili u materijalima za sjednicu. Predsjednica otvara raspravu. U raspravi sudjeluju svi prisutni članovi Vijeća.
Nakon rasprave i provedenog glasovanja utvrđuje se da Vijeće jednoglasno prihvaća



IZVJEŠĆE O RADU
Vijeća Mjesnog odbora „Bruno Bušić“
za  2021. godinu


U 2021. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća uz primjenu svih propisanih  epidemioloških mjera. 
Do raspuštanja bivšeg saziva Vijeća (travanj 2021.) održane su 4 sjednice Vijeća kojima su prisustvovali svi članovi.
Vijeće je raspravljalo o komunalnoj problematici, donijelo Izvješće o radu za 2020., Plan MKA za 2021. i Financijski plan za 2021. te još 5 akata iz komunalne problematike koji su proslijeđeni  na rješavanje nadležnim tijelima putem Vijeća Gradske četvrti Peščenica Žitnjak.

Nakon provedenih lokalnih izbora izabrano je novo Vijeće MO „Bruno Bušić“ koje je konstituirano 24. lipnja 2021.

Vijeće u novom IV. sazivu  do 31. prosinca 2021. godine održalo je 7 sjednica.
Sjednicama je  prisustvovalo prosječno po 7 članova Vijeća.
Prosječno trajanje sjednica Vijeća bilo je 1,00 sat. 
Na 7 sjednica bilo je  ukupno 39 točaka dnevnog reda.
Vijeće je donijelo ukupno 35  zaključka (akata). U listopadu 2021. donijeta je izmjena Financijskog plana za 2021. 
Tijekom 2021. odgovoreno je na 19 akata (zaključaka).

Vijeće je dalo pozitivno mišljenje na 14 zahtjeva za povremeno korištenje prostora i 2 zahtjeva za jednokratno korištenje prostora.

Predsjednica Vijeća je  redovito sazivala sjednice Vijeća Mjesnog odbora i  predsjedavala svim sjednicama Vijeća i prisustvovala Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.

Članovi Vijeća su svoj rad realizirali prvenstveno, kroz sudjelovanje na sjednicama Vijeća. Članovi su na sjednicama raspravljali i izjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također,  organizirali su redovita tjedna dežurstva u sjedištu Mjesnog odbora radi primanja građana. Posebno se ističe suradnja s Komunalnim redarstvom i rješavanjem problema vezanih uz čistoću naselja. Zbog COVID-a nisu organizirani obilježavanje Dana MO niti Dani otvorenih vrata, kao i druge predviđene manifestacije i druženja.
Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora „Bruno Bušić“ dostavljajući  zaključke sa sjednica Vijeća Vijeću Gradske četvrti Peščenica-Žitnjak na daljnje postupanje. Isto tako, na svojim sjednicama predsjednik je informirao članove Vijeća o  dobivenim odgovorima nadležnih gradskih tijela na proslijeđene zaključke Vijeća na koje su se nadležni očitovali te o svim poduzetim radnjama  vezanim uz poboljšanje uvjeta života građana s područja Mjesnog odbora.

Ad 2. Program rada VMO “Bruno Bušić” za 2022. g.

Program rada VMO “Bruno Bušić” za 2022. g.su svi članovi dobili u materijalima za sjednicu. Predsjednica otvara raspravu. U raspravi sudjeluju svi prisutni članovi Vijeća.
Nakon rasprave i provedenog glasovanja utvrđuje se da Vijeće jednoglasno prihvaća 


PROGRAM RADA VIJEĆA MJESNOG ODBORA „BRUNO BUŠIĆ“
ZA 2022.



a) Polazne odrednice

Vijeće Mjesnog odbora „Bruno Bušić“ polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  „Bruno Bušić“.
Naravno, polazne odrednice i ciljevi i zadaci Programa rada Vijeća Mjesnog odbora „Bruno Bušić“ ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora „Bruno Bušić“ kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora „Bruno Bušić“ s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora „Bruno Bušić“ koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru „Bruno Bušić“.
9. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora „Bruno Bušić“ s građanima,
· suradnje Vijeća Mjesnog odbora „Bruno Bušić“ s Vijećem Gradske četvrti Peščenica-Žitnjak i Gradskim uredom  za mjesnu samoupravu, civilnu zaštitu i sigurnost.

Navedene odrednice uvjetuju i usmjeravaju izravno uspješnost rada Vijeća Mjesnog odbora „Bruno Bušić“ a, neizravno, pridonose uspješnoj realizaciji rada Vijeća Gradske četvrti Peščenica-Žitnjak.

a) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg Mjesnog odbora, Vijeće Mjesnog odbora „Bruno Bušić“ postavlja sljedeće ciljeve:

1. Koordinirano u suradnji s građanima, sustavno prikupljanje svih podataka bitnih za Mjesni odbor „Bruno Bušić“ o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO „Bruno Bušić“ s istim.
2. Koordinirano s Vijećem Gradske četvrti Peščenica-Žitnjak, sustavno i kontinuirano planiranje rješavanja manjih komunalnih potreba koje Vijeće Mjesnog odbora „Bruno Bušić“ selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru „Bruno Bušić“ koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora „Bruno Bušić“.
5. Permanentno nastojanje za što učinkovitijom suradnjom Vijeća Mjesnog odbora „Bruno Bušić“s Vijećem Gradske četvrti Peščenica-Žitnjak i Gradskim uredom za mjesnu samoupravu. Civilnu zaštitu i sigurnost.

b) Zadaci i rokovi

Na osnovi ovih, programom postavljanih ciljeva, Vijeće Mjesnog odbora „Bruno Bušić“ će u svome radu i na svojim sjednicama tijekom 2022. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora „Bruno Bušić“ te, prema složenosti i razini rješavanja, predlaganje rješavanja
a) prioriteta:
· Vijeću Mjesnog odbora „Bruno Bušić“.
b) prioriteta za Plan MKA:
· Vijeću Gradske četvrti Peščenica-Žitnjak.
· c)  Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
· d) donošenje Plana  malih komunalnih akcija (čišćenje javnih površina i održavanje nerazvrstanih cesta

3. Davanje mišljenja o prijedlozima akata i programima koja od Vijeća Mjesnog odbora „Bruno Bušić“ zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora „Bruno Bušić“ (kada bude zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora „Bruno Bušić“ (kontinuirano kroz cijelu godinu).
5. Predlaganje prioriteta MKA za 2023. za Mjesni odbor „Bruno Bušić“ (listopad-prosinac 2022.).
6. Donošenje Financijskog plana Vijeća Mjesnog odbora „Bruno Bušić“ za 2022. (siječanj – veljača 2022.).
7. Donošenje Izvješća o radu Vijeća Mjesnog odbora „Bruno Bušić“ za 2021. (siječanj- veljača 2022.).
8. Donošenje Programa rada Vijeća Mjesnog odbora „Bruno Bušić“ za 2022. (siječanj-veljača 2022.).
9. Donošenja Plana malih komunalnih akcija Mjesnog odbora „Bruno Bušić“ za 2022.
10. Donošenje Godišnjeg obračuna Vijeća Mjesnog odbora „Bruno Bušić“ za 2021. (lipanj – rujan 2022).
11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora „Bruno Bušić“ (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i komunalnom standardu građana Mjesnog odbora Bruno Bušić (kontinuirano kroz cijelu godinu).
Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora „Bruno Bušić“.
· suradnji Vijeća Mjesnog odbora „Bruno Bušić“ s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora „Bruno Bušić“, te o izvršenju proračunskih stavki koje se odnose na Gradski ured za mjesnu samoupravu Grada Zagreba, civilnu zaštitu i sigurnost.

Ad 3.Zaključak o donošenju Financijskog plana VMO “Bruno Bušić” za 2022.

Financijski plan VMO “Bruno Bušić” za 2022. g. su svi članovi dobili u materijalima za sjednicu. Predsjednica otvara raspravu. U raspravi sudjeluju svi prisutni članovi Vijeća.
Nakon rasprave i provedenog glasovanja utvrđuje se da Vijeće jednoglasno prihvaća


FINANCIJSKI PLAN
Mjesnog Odbora ''Bruno Bušić''
za 2022.

Članak 1.
Financijski plan Mjesnog odbora ''Bruno Bušić'' za 2022. (dalje u tekstu: Plan) sastoji se od:

PRIHODA:										718.300,00
RASHODA:										718.300,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	718.300,00

	6711
	PRIHODI ZA FINANCIRANJE RASHODA POSLOVANJA
	718.300,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	718.300,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	622.000,00

	 
	ODRŽAVANJE JAVNIH ZELENIH POVRŠINA
	365.000,00

	 
	ODRŽAVANJE NERAZVRSTANIH CESTA
	257.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	6.300,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.



Ad 4. Zaključak o donošenju Plana malih komunalnih akcija VMO “Bruno Bušić” za 2022. g.

Plan malih komunalnih akcija VMO “Bruno Bušić” za 2022. g.su svi članovi dobili u materijalima za sjednicu. Predsjednica otvara raspravu. U raspravi sudjeluju svi prisutni članovi Vijeća.Nakon rasprave i provedenog glasovanja utvrđuje se da Vijeće jednoglasno donosi 

Plan malih komunalnih akcija
Mjesnog odbora ''Bruno Bušić'' u 2022.



	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Bruno Bušić'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 622.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	365.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	257.000,00

	Ukupno
	622.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 137.286 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 36.948 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 179.900,00 kuna za asfalterski program i
	- 30 % ili 77.100,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Peščenica - Žitnjak u 2022.


Vijeće Mjesnog odbora „Bruno Bušić“ prihvaća Plan malih komunalnih akcija VMO “Bruno Bušić” za 2022. g.


Ad 5.Zaključak o korištenju prostora “MS Bruno Bušić"

Predsjednica izvještava vijećnike o pristiglim zahtjevima za korištenje prostora "MS Bruno Bušić" od g. Antuna Kadića 26. 3. od 12 do 19 h i 21. 5. od 12 do 19 h, HDZ-a Bruno Bušić srijedom velika i mala dvorana od 18 do 22 h i Mladeži HDZ-a Bruno Bušić srijedom velika i mala dvorana od 16 do 18 h, te otvara raspravu. U raspravi sudjeluju svi prisutni članovi Vijeća. Predsjednica predlaže da termini i prostorije za HDZ i Mladež HDZ-a ostanu kao što su bile u dosadašnjem planu korištenja prostora. Predsjednica otvara raspravu. Nakon rasprave i provedenog glasovanja utvrđuje se da Vijeće jednoglasno donosi 

Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava korištenja prostora MS Antunu Kadiću

· 26. ožujka 2022. g. od 12 do 19 h
· 21. svibnja 2022. g. od 12 do 19 h

Zaključak 
o  povremenom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava korištenja prostora MS HDZ-u "Bruno Bušić"

- srijedom od 18 do 20 h - uredska prostorija

Zaključak 
o povremenom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava korištenja prostora MS Mladeži HDZ-a "Bruno Bušić"

- srijedom od 16 do 18 h - uredska prostorija


Ad 6.Aktualna komunalna problematika

Predsjednica izvještava vijećnike o zahtjevu stanara ulice M. Pavelića o sanaciji oštećenja ceste nastalih prilikom izgradnje zgrada, te o zabrani parkiranja. Predsjednica otvara raspravu.
Nakon rasprave i provedenog glasovanja utvrđuje se da Vijeće jednoglasno donosi 

Zaključak 
o uvrštavanju u Plan komunalnih aktivnosti za 2022.

Vijeće Mjesnog odbora „Bruno Bušić“ predlaže Vijeću Gradske četvrti Prščrnica-Žitnjak da u Plan komunalnih aktivnosti GČ Peščenica-Žitnak za 22. uvrsti:

-  uređenje i obnovu Ulice M. Pavelića;
- o učinjenom izvijesti ovo Vijeće.

Predsjednica izvještava članove vijeća o zahtjevu stanara ulice Jure Kaštelana da se dio od Borongajske do kućnog broja 15 proglasi jednosmjernom ulicom. Predsjednica izvještava vijećnike da o problematici parkiranja u ulicama će imati razgovor s prometnim redarom. Predsjednica otvara raspravu. 
Članovi vijeća smatraju da se ulica ne može proglasiti jednosmjernom jer je to jedini ulaz i izlaz za stanare Kaštelanove, a u slučaju proglašenja ulice jednosmjernom jedini izlaz bio bi preko Milana Pavelića koja nikako ne bi trebala postati glavni pravac kretanja jer zbog nedovoljne širine i parkiranja automobila nema pločnika za kretanje pješaka.
Nakon rasprave i provedenog glasovanja utvrđuje se da Vijeće jednoglasno donosi 

Zaključak
o  jednosmjernom prometu u Ulici Jure Kaštelana 
Vijeće Mjesnog odbora „Bruno Bušić“ nije suglasno s prijedlogom uspostave jednosmjernog prometa u Ulici  J. Kaštelana od Borongajske do kbr. 15.
Predsjednica izvještava članove vijeća o zahtjevu stanara Ulice M. Pavelića od broja 1-15 koji traže da se trenutno dvosmjerna ulica proglasi jednosmjernom jer ulica nema dovoljnu širinu da bude dvosmjerna. Predsjednica otvara raspravu. 
Zbog većeg broja zahtjeva vezano u uz regulaciju prometa u ulici Milana Pavelića i Jure Kaštelana, kao i nekih drugih lokacija na području MO predsjednica predlaže održavanja sastanka vezano uz prometu studiju koja je izrađena za MO kako bi vijeće moglo donijeti prijedloge za rješavanje prometnih problema i provedbu prometne studije. Vijeće jednoglasno prihvaća prijedlog.

Predsjednica izvještava vijećnike o prijedlogu Sindikata umirovljenika o uvjetima korištenja parkinga kod MO "Bruno Bušić". Predsjednica otvara raspravu.
Nakon rasprave i provedenog glasovanja utvrđuje se da Vijeće jednoglasno donosi 


Zaključak 
o podnošenju zahtjeva za korištenje parkinga MO „Bruno Bušić“ 

Vijeće Mjesnog odbora „Bruno Bušić“ predlaže Vijeću Gradske četvrti Peščenica-Žitnjak da od nadležnog gradskog tijela zatraži:

· postavu znaka zabrane parkiranja na parkiralištu, osim za potrebe MO „Bruno Bušić“ ispred objekta MO, Ante Jakšića 29a;
· o učinjenom izvijesti ovo Vijeće.

Predsjednica izvještava o imovinskom problemu u vezi zahtjeva da se nasuprot J. Kaštelana 24 između dva bloka garaža gdje su postavljeni spremnici za komunalni otpad i biootpad uredi podloga radi lakšeg održavanja za što je donesen Zaključak na 8. sjednici MO jer se nalazi na privatnom zemljištu. Navedena lokacija nalazi se na  k.č.1633/3,k.o. Peščenica Žitnjak za koju je u zemljišnim knjigama kao vlasnik naveden Borongaj uslužno-proizvodno poduzeće, Borongajska br. 75, Zagreb. Predsjednica otvara raspravu.
Nakon rasprave i provedenog glasovanja utvrđuje se da Vijeće jednoglasno donosi 



Zaključak
o rješavanju imovinsko-pravnih odnosa 

Vijeće Mjesnog odbora „Bruno Bušić“ predlaže Vijeću Gradske četvrti Peščenica-Žitnjak da od nadležnog gradskog tijela zatraži:
· rješavanje imovinsko pravnih odnosa i utvrđivanja pravnog slijednika za javne površine na katastarskim česticama 1636/2, 1633/3 i 1633/6. Za navedene katastarske čestice u zemljišnim knjigama kao vlasnik naveden je Borongaj uslužno-proizvodno poduzeće, Borongajska br. 75, Zagreb, k.o. Peščenica, radi uređenja podloge za  spremnike za komunalni i bio otpad koji su tamo postavljeni na k.č. 1633/3 prema zaključku Vijeća s 8. sjednice i uklanjanja napuštenog kioska prema zaključku 7. sjednice VMO te radi drugih komunalnih aktivnosti koje će se planirati na javnim površinama navedenih katastarskih čestica;
· o učinjenom izvijesti ovo Vijeće.


Ad 7. Izvješća između dvije sjednice, pitanja i prijedlozi

Predsjednica izvještava da je 25. 1. poslala dopis s popisom parkirnih mjesta koje treba ponovno iscrtati, kao i dopis s popisom horizontalne signalizacije (zebre i srednje linije) koju treba ponovno iscrtati.
Zaključak sa sjednice vezano uz uklanjanje kioska je proslijeđen komunalnom redaru 9.2. od kojega je dobiven odgovor 14. 2. da je zahtjev proslijeđen Inspektoratu budući da je kiosk na privatnom zemljištu. Navedeni kiosk nalazi se na k.č.1633/3,k.o. Peščenica Žitnjak za koju je u zemljišnim knjigama kao vlasnik naveden Borongaj uslužno-proizvodno poduzeće, Borongajska br. 75, Zagreb.
Dana 19.1. upućen je zahtjev za sanaciju kanalica u Jakšićevoj od broja 1 do 11, nalog je izdan 20.1., a radovi su bili 11.2.
Dana 21.1. ponovno je upućen upit vezano uz sanaciju hidranata, ali nije došao odgovor
Predsjednica izvještava da je kontaktirala HŽ u vezi programa “Vlak je uvijek brži“ i Osnovnu školu Dobriše Cesarića kako bi uveli program edukacije za učenike u vezi opasnosti prelaska pruge.
Predsjednica izvještava vijećnike o dogovoru s domarom oko održavanja prostora MO "Bruno Bušić" s obzirom na produženje roka ugovora s domarom od strane Grada Zagreba do 1. 7.
Vijećnik Marinko Blažević prenosi upit nekoliko građana o asfaltiranju završetka Šetališta Vesne Parun prema Borongajskoj ulici. Predsjednica zaključuje da će postaviti upit Gradskom uredu za mjesnu samoupravu u vezi tog pitanja.

Pitanja i prijedloga nema i ovime je iscrpljen dnevni red. Predsjednica u 19:40 zatvara 9. sjednicu VMO.

